20.000 de angajați din administrația publică urmează să fie concediați. “Cel puțin 20 de procente pentru fiecare autoritate locală”
Reorganizarea administrației locale ar putea duce la desființarea a 40.000 de posturi, dintre care jumătate sunt ocupate în prezent, estimează ministrul Dezvoltării, Cseke Attila. El subliniază că reducerea cu cel puțin 20% a personalului din fiecare autoritate locală trebuie făcută „pe bune”, pentru a păstra doar angajații performanți.